nvidia/miracl-vision huggingface dataset:
Sherine Tadros

Sherine Tadros ni mwandishi habari Mwarabu-Muingereza anayeripotia kutoka bara la Mashariki ya Kati. Yeye ni mwanahabari wa Al Jazeera ya Kiingereza, moja ya stesheni inayoongoza duniani iliyo na makao makuu jijini Doha, Qatar.  Wakati wa vita vya Israeli na Gaza mwaka wa 2008-2009, Sherine na mwandishi mwenziwe wa Al Jazeera, Ayman Mohyeldin, walikuwa waandishi pekee wa kutoka stesheni yenye kutumia lugha ya Kiingereza kote duniani wliokuwa wakiripotia kutoka ndani ya Gaza. Vyombo vya kigeni vya habari vimekuwa vikizuiliwa kuingia Gaza kwa kupitia Misri au Israeli. Hata hivyo, Ayman na Sherine tayari walikuwa ndani ya Gaza wakati vita vilianza. Sherine ana shahada mbili katika siasa za Mashariki ya kati na alifundisha som la siasa kwa wanafunzi wa shahada ya kwanza katika SOAS, Chuo Kikuu cha London. Alianza kazi yake ya uandishi kama mtayarishaji mkuu wa Al Arabiya jijini London, akifanya kazi kote Ulaya kwa mtandao huu wa Dubai. Yeye aliongoza wanahabari wenziwe katika uchaguzi wa Uingereza mnamo mwaka 2005 na kuripotia kuhusu mabomu ya London mwaka huo huo. Mwaka wa 2005, alijiunga na Al Jazeera, jijini London na mwaka mmoja baadaye alihamia Doha kama mwandishi / mtayarishaji, akitangaza taarifa kutoka kote duniani: kutoka Marekani hadi nchi za Arabuni. Ripoti zake maarufu ni kama ya Hamas kupata umiliki wa Gaza, pilkapilka za kushindania urais wa Marekani na Beirut kukamatwa na Hezbollah mnamo Mei 2007.
Samir Nasri

† Appearances (Goals). Samir Nasri (amezaliwa 26 Juni, 1987), ni mchezaji wa kandanda wa kimataifa wa Ufaransa anayechezea klabu ya Arsenal katika ligi kuu ya Uingereza. Yeye hutumia mguu wa kulia sanasana kucheza, na kwa ujumla hucheza kama mshambulizi mpana katika klabu yake ya Arsenal, lakini pia ametumika katika kiungo kati kwa majukumu ya kushambulia na kulinda wakati amehitajika. Amesifiwa na wengi kama " zizou mpya " (yaani mchezaji matata wa kitambo wa ufaransa, Zinedine Zidane) baada ya kufurahisha katika klabu ya Marseille wakati wa ujana wake. Hapo awali alikuwa mchezaji wa kawaida wa timu ya Ufaransa katika kiwango cha vijana. Nasri alitajwa katika kikosi cha Euro mwaka wa 2008 lakini hakupata muda mwingi wa kucheza. Tangu wakati huo, amejiimarisha kama mchezaji wa kawaida katika timu ya taifa. Wazazi wa Nasri walihamia Ufaransa kutoka Algeria. Babake anatoka Constantine na mama yake ni raia wa Biskra. Alilelewa katika sehemu ya La Gavotte Peyret,kitongoji kilicho kaskazini mwa Marseille. Mara nyingi yeye alicheza mitaani, ambapo alijifunza ujuzi wake. Alikuwa anaichezea timu ya genge ya mtaa, lakini baada ya vurugu nyingi, wazazi wake walimsaini katika klabu ya Pennes Mirabeau akiwa na umri wa miaka sita
Michezo ya Afrika Nzima

Michezo ya Afrika Nzima (pia huitwa Michezo ya Afrika au Michezo ya Pan Afrika) ni tukio la michezo mbalimbali ya mataifa ya Afrika linalofanyika kila baada ya miaka minne, linaloandaliwa na Muungano wa Kamati za Kitaifa za Olimpiki za Afrika (ANOCA). Mataifa yote yanayoshiriki lazima yawe ya bara la Afrika. Tukio la kwanza lilifanyika mwaka wa 1965 katika mji wa Brazzaville, nchini Jamhuri ya Kongo. Kamati ya Kimataifa ya Olimpiki (IOC) ilitoa utambulisho rasmi kwa tukio hilo kama tukio la bara la michezo mbalimbali, sambamba na michezo ya Pan American na Michezo ya Bara la Asia. Mwanzilishi wa Olimpiki ya kisasa Pierre de Coubertin alianzisha michezo ya Pan African mapema mwaka wa 1920. Mamlaka za kikoloni zilizokuwa zinatawala Afrika wakati huo zilikuwa zinahofia wazo hilo, zikishuku kuwa umoja wa Waafrika kwa njia ya mchezo kungesababisha Waafrika kudai uhuru wao. Majaribio yalifanywa ili kuandaa michezo hiyo Algiers, nchini Algeria, na Alexandria, nchini Misri, miaka 1925 na 1928, lakini licha ya maandalizi kabambe yaliyofanywa na waratibu, juhudi hizo zilitumbukia nyongo. Mwanachama wa kwanza kutoka Afrika wa Kamati ya Kimataifa ya Olimpiki, mwanariadha wa masafa mafupi aliyezaliwa nchini Ugiriki mwenye uraia wa Misri, Angelo Bolanaki, alichangia fedha kujengwe uwanja, lakini michezo haikufanyika hadi baada ya miongo mingine mitatu. Katika miaka ya mapema ya 1960, nchi za Afrika zilizokuwa zinazungumza Kifaransa zilipanga Michezo ya Urafiki. Michezo hiyo ilipangwa na Madagascar (1960) na kisha Côte d'Ivoire (1961). Michezo ya tatu ilipangwa kufanyika nchini Senegal mwaka wa 1963. Kabla ya michezo hiyo kukamilika, Mawaziri wa Vijana na Mchezo wa Kiafrika walikutana Paris mwaka wa 1962, na kwa sababu chache za nchi zilizokuwa zinazungumza Kiingereza zilikuwa tayari zinashiriki, wao wakaipa Michezo hiyo jina la Michezo ya Pan Africa
Ufugaji

Ufugaji (pia hujulikana kama ufugaji wanyama) ni mazoezi ya kilimo ya kuzaliana na kuongeza mifugo. Kwa maana nyingine ufugaji ni kitendo cha kutunza wanyama na kuwapa chakula ukizingatia lishe bora au kanuni zote za ugawaji na utunzaji wa wanyama kwa kuzingatia lishe bora, hata pia upatikanaji wa maji kwa ajili ya wanyama hao. Umekuwa unatekelezwa kwa maelfu ya miaka, tangu ufugaji wa kwanza wa wanyama. Ufugaji ni mojawapo ya shughuli mbalimbali za binadamu ambazo huweza kumuingizia kipato ambacho huchangia katika uchumi wa nchi. Pia uchumi huo huchangia katika maendeleo ya nchi fulani. Mlindanguruwe ni mtu ambaye hulinda nguruwe (kwa Kiingereza: swine). Mchungambuzi ni yule anayelinda mbuzi. Mchungang'ombe huwajali ng'ombe, na mchungaji kondoo (kwa Kiingereza "sheepherd") huwalinda kondoo. Zamani, ilikuwa kawaida kuwa na mifugo ambayo ya kondoo na mbuzi kuwa pamoja; kwa zabuni hizo pia wanaitwa wachungaji. Ngamia pia hulindwa na mifugo. Katika Tibet, yak hufugwa. Katika Amerika ya Kusini, llama na alpaca hufugwa
Nafsi

Nafsi ni neno la mkopo kutoka Kiarabu. Linatumika kusisitiza dhati ya mtu (k.mf. "Mimi nafsi yangu"). Hivyo linatumika kutafsiria neno la Kilatini "persona" (kwa Kiingereza "person") ambalo linamtofautisha binadamu (kama kiumbe wa pekee) na wanyama wote na kumpa haki zake za msingi. Tofauti hiyo ilisisitizwa hasa na dini ya Uyahudi iliyomtambua mtu (mwanamume na mwanamke vilevile) kuwa sura na mfano wa Mungu. Ni msamiati muhimu wa ustaarabu wa Magharibi, unaotumika sana katika saikolojia, sheria, falsafa, teolojia n.k. Maendeleo makubwa katika kuuelewa yalipatikana wakati wa mabishano ndani ya Ukristo kuhusu fumbo la Yesu na Utatu.
A Grain of Wheat

A Grain of Wheat ni riwaya ya tatu na maarufu zaidi ya Ngugi wa Thiong'o, mwandishi kutoka Kenya. Riwaya hii huchanganya hadithi kadhaa pamoja katika hali ya dharura nchini Kenya katika mapambano ya uhuru (1952-1959), unaolenga Mugo aliyekuwa mtulivu, ambaye maisha yake yalitawalwa kwa siri. Hadithi yenyewe inahusu nyumbani kwake katika maandalizi ya kijiji ya sherehe ya siku ya uhuru wa Kenya (siku ya Uhuru). Wapiganaji wa kundi la MAUMAU ambayo ilikuwa ikitumiwa na waafrika kama kundi kuu la kupinga Mkoloni,Mwanajeshi Mkuu R na Koinandu wanapanga tarehe ya kumuua hadharani ikiwa watampata msaliti ambaye aliyemsaliti Kihika (mpiganaji shujaa kutoka kijiji) miaka michache kabla ya Uhuru.
Kaduna

Kaduna ni mji mkuu wa jimbo la Kaduna kaskazini-kati mwa Nigeria. Mji huo, ambao uko kwenye Mto wa Kaduna, ni kiini cha biashara kubwa na usafiri kwa maeneo ya kilimo yaliyo karibu pamoja na reli na makutano ya barabara. Idadi ya wakazi wa Kaduna ni 8,252,400. Ishara ya Kaduna ni mamba, aitwaye Kada katika lugha ya Kihausa . Kaduna ilianzishwa na Waingereza mwaka wa 1913 na kuwa mji mkuu wa Nigeria wa zamani wa Mkoa wa Kaskazini mwaka 1917.  Ilihifadhi hali hiyo mpaka 1967. Watu waliotoka Kaduna ni pamoja na Emmanuel na Celestine Babayaro (wachezaji mpira wa Nigeria) na Fiona Atlanta (mwanasinema wa Uingereza na msichana katika sinema ya Bond) Kaduna imekuwa mahala pa mvutano wa kidini kati ya Waislamu na Wakristo, hasa juu ya utekelezaji wa sheria katika shari'a katika mji wa Kaduna mwanzo wa mwaka wa 2001. Hasa katika tukio moja Februari mwaka wa 2000 angalau watu 1,000 waliuawa katika zogo fulani. Mji unabakia umetengwa siku hizi, ambapo Waislamu hasa wanaishi kaskazini mwa mji na Wakristo kusini.  Tukio jingine lilitokana na makala katika gazeti Lagos ambayo yalitia Waislamu hasira. Makala ilikuwa juu ya shindano la kutafuta Mrembo wa Dunia lililokuwa wiki hiyo katika mji mkuu wa Abuja, kupendekeza kwamba kama Muhammad angehudhuria shindano hilo angeweza kuoa mmoja wa washindani hao.  Kaduna ni nyumbani mwa Chuo cha Ulinzi cha Nigeria (1964), Kaduna Polytechnic (1968), Chui kikuu cha Ahmadu Bello (1962), Chuo kikuu cha Kaduna(2007), Chuo cha Urobani na Teknolojia cha Nigeria na Taasisi ya Utafiti wa Trypanosomiasis Nigeria (1951)
Uwanja wa Ndege wa Kimataifa wa Murtala Muhammed

Kigezo:Infobox airport Uwanja wa Ndege Kimataifa wa Murtala Muhammed (Murtala Muhammed International Airport kwa lugha ya kimombo) uko katika sehemu ya Ikeja, nchi ya Lagos, nchini Nigeria, na uwanja huu wa ndege ndio ambao unahudumia mji wa Lagos, kusini magharibi mwa Nigeria na taifa zima. Awali uwanja huu wa ndege ulikuwa unajulikana kama Uwanja wa Ndege wa Kimataifa wa Lagos (Lagos International Airport kwa Kiingereza), lakini jina lake lilibadilishwa ujenzi ulipofikia katikati kuwa Murtala Muhammed ambaye alikuwa mkuu wa zamani wa kijeshi wa Nigeria. Taminalii ya kimataifa ilijengwa kama ya Uwanja wa ndege wa Schiphol iliyoko mjini Amsterdam. Uwanja huu wa ndege ulifunguliwa rasmi tarehe 15 Machi 1979. Uwanja huu ndio wigo kuu kwa ndege kama vile flag carrier airlines ya Nigeria , Nigeria Eagle Airlines na Arik Air. Uwanja wa Ndege wa Kimataifa wa Murtala Muhammed ina taminali ya kimataifa na ya taifa (domestic), ambazo zimetenganishwa na umbali wa kilomita moja. Taminali zote zinatumia barabara moja pamoja Taminali ya Taifa ilihamishwa na kupelekwa katiak Taminali ya taifa ya kitambo Lagos mwaka wa 2000 baada ya moto. Taminali mpya ya Taifa ilijengwa na na kupitishwa na tume mnamo 7 Aprili 2007. Mwaka 2008, uwanja huu wa ndege uliwahudumia abiria 5,136,697. Katika mwishoni mwa miaka ya 1980 na ya 1990, taminali ya kimataifa ilikuwa na sifa mbaya ya kuwa uwanja wa ndege ambao ni hatari. Kutoka mwaka wa 1992 hadi mwaka wa 2000, US Federal Aviation Administration ilivionya viwanja vya kimataifa vya ndege vya Marekani kwa kuwashauri abiria kwamba hali ya usalama katika LOS haikufikisha yaliyokuwa yanahitajika na ICAO. Mwaka 1993 FAA ilipiga marufukuhuduma za ndege kati ya Lagos na Marekani
2Face Idibia

Innocent Ujah Idibia (amezaliwa 18 Septemba 1979 huko Jos, Jimbo la Plateau) anafahamika kama 2Face Idibia ni mwanamuziki wa ngoma ya hip hop kutoka Nigeria na ni mtunzi. Alikuwa mwanachama wa kundi la muziki aina ya R & B / hip hop kilichoitwa Plantashun Boyz. Sasa hivi ana uhusiano wa dhati na muigizaji, Makosi Musambasi. Idibia ametoka eneo la kiserikali la Okpokwu na kabila la IDOMA katika sehemu ya kusini jimbo la Benue, katika Nigeria ya kati. Yeye alihudhuria shule ya upili ya Mount Saint Gabriel katika Makurdi, jibo la Benue. Alisoma kwa ufupi katika Taasisi ya Usimamizi & Technology, IMT, Enugu, moja ya taasisi kubwa ya elimu ambapo alifanya kozi ya Diploma ya Taifa katika usimamizi wa biashara. Hata hivyo, hakumaliza lakini aliimarisha ujuzi wake katika muziki kwani alicheza katika maonyesho na sherehe zilizoandaliwa na IMT na baadhi ya shule nyingine kama Chuo Kikuu cha Enugu cha Sayansi na Teknolojia ,Enugu (ESUT) na Chuo Kikuu cha Nigeria Kampasi ya Enugu (UNEC) . Mafanikio yake makuu katika IMT yalikuwa katika utunzi wa wimbo wa kipindi cha redio maarufu iliyoitwa GB Fan Club katika Enugu State Broadcasting Services (ESBS) mwaka 1996. Baadaye alihamia Lagos na alijiunga na mwenzake kutoka IMT aitwaye BlackFace kuunda Plantashun Boyz  Alianza kujiita "2Face" mwaka 1996. "Jina yangu inahusu tu nje na ndani: wakati mnionapo ninyi huona nje lakini wakati mnapopata kunijua, mtaweza kuona ndani" alisema katika mahojiano na BBC. Two-Baba, kama yeye anavyoitwa nchini Nigeria, ni ishara ya wale wanawake wote ambao amewapa mimba. Hivi sasa yeye anashindana na msanii wa Amerika - Lil Wayne kuona ni nani aliye na idadi ya watoto wengi kupitia wanawake tofauti katika maisha yao
Annise Parker

Annise Danette Parker (amezaliwa tar. 17 Mei 1956) ni meya mpya wa mji wa Houston jimboni Texas. Ni meya shoga wa kwanza wa mji mkubwa nchini Marekani. Wakati wa kampeni za uchaguzi alijulikana sana wakati huo alipojitangaza kuwa ni shoga. Parker ni mwanachama wa Chama cha Kidemokrasia na alikuwa ni mwanachama wa baraza la mji katika Houston.
Chuo Kikuu cha Benin (Nigeria)

Chuo Kikuu cha Benin kilichopo katika jiji la Benin, jimbo la Edo, ni moja ya vyuo vikuu vilivyo vikubwa zaidi nchini Nigeria. Hufundisha masomo mbalimbali, yakiwa pamoja na utabibu. Ina wanafunzi takriban 36,000. Chuo kikuu kilianzishwa mwaka 1970 na serikali ya kijeshi ya Samuel Ogbemudia. Kilianza kama Taasisi ya Teknolojia na kilipewa hadhi ya Chuo Kikuu na Tume ya Taifa ya Vyuo Vikuu (NUC) tarehe 1 Julai 1971. Katika hotuba yake ya Bajeti mnamo Aprili 1972, aliyekuwa Gavana wa jeshi la jimbo la magharibi ya kati, Kanali S.O. Ogbemudia alitangaza mabadiliko ya jina la Taasisi ya Teknolojia ya Chuo Kikuu cha Benin. Katika mwanzo, chuo kikuu kilikuwa katika barabara ya Ekewan. Mwaka 1972, mradi wa kujenga kampasi kuu katika Ugbowo na Ekosodin ulianzia na Mhandisi Daniel Uhimwen kama mkurugenzi. Leo, tovuti kuu iko Ugbowo lakini bado baadhi ya kozi zinazotolewa katika kampasi ya Ekewan. Tarehe 1 Aprili 1975, katika Chuo Kikuu,kufuatilia pendekezo la Jimbo la Serikali, kilichukuliwa juu na Serikali na kikawa Chuo Kikuu cha Jimbo
Amos Kimunya

Amos Muhinga Kimunya (alizaliwa 6 Machi 1962) ni mwanasiasa wa Kenya na Mbunge wa Jimbo la Kipipiri aliyepata kuwa Waziri wa Biashara. Pia alikuwa Waziri wa Fedha kutoka mwaka 2006 hadi Julai 2008, wakati alipojiuzulu kutokana na kashfa ya Hoteli ya Grand Regency. Hapo awali, alikuwa Waziri wa Ardhi na Makazi. Kimunya alizaliwa Murang'a na mara moja alihamia Wilaya ya Nyandarua, Kenya. Ana digrii ya Biashara (Uhasibu) kutoka Chuo Kikuu cha Nairobi. Yeye pia ana cheti cha Certified Public Accountant (CPA, K) na Certified Public Secretary (CPS, K). Awali alikuwa Mwenyekiti wa ICPAK ambalo ni mwili wa kitaifa wa Certified Public Accountants. Wakati National Rainbow Coalition (NARC) ilishinda uchaguzi mkuu Desemba 2002, Rais Mwai Kibaki alimteua Kimunya kama Waziri wa Ardhi na Makazi. Alikuwa kuchaguliwa Mbunge wa Jimbo la Kipipiri. Tarehe 14 Februari 2006 aliteuliwa kama Waziri wa Fedha na Rais Kibaki kufuatia kujiuzulu kwa David Mwiraria, ambaye alikuwa amejiuzulu ili uchunguzi wa kashfa ya Anglo leasing uweze kuendelea. Kimunya alibakia kama waziri wa Fedha katika Baraza la Mawaziri walioteuliwa na Kibaki on 8 Januari 2008, kufuatia utata wa Uchaguzi Mkuu wa 2007  Baada ya ugawaji madaraka kati ya Kibaki na Raila Odinga, wote ambao alidai ushindi katika uchaguzi wa rais, Kimunya alibakia na kazi yake Bunge ilitotajwa tarehe 13 Aprili 2008. On 2 Julai 2008, Kimunya alipoteza kura ya kutokuwa na imani, ambayo ilikuwa imetokona na uuzaji wa Grand Regency Hotel
Mads Mikkelsen

Mads Mikkelsen (kwa (Kiingereza: Matthew Dittmann Michaelson; amezaliwa 22 Novemba 1965) ni mwigizaji wa Denmark. Mikkelsen alizaliwa katika eneo la Østerbro, jijini Copenhagen. Baada ya kuhudhuria Shule ya Uigizaji ya Århus, ali filamu yake ya kwanza katika movie Pusher. Yeye ameigiza katika filamu maarufu za Kideni kama Flickering Lights (Kideni: Blinkende Lygter), The Green Butchers (Kideni: De Grønne Slagtere), na filamu yake ya kwanza Pusher, na Pusher II. Mikkelsen ameigiza katika jukumu maarufu la Askari katika kipindi cha Kideni cha Unit One (Kideni: Rejseholdet). Yeye pia aliigiza katika kipindi cha King Arthur kilichotayarishwa na Jerry Bruckheimer Tristan. Yeye pia aliigiza kama adui aitwaye Le Chiffre katika filamu ya 21 ya James Bond iitwayo, Casino Royale. Mwaka wa 2008, Mikkelsen alialikwa na mtengezaji saa wa Uswizi aitwaye Swatch jijini Bregenz, Austria kwenye maonyesho ya Swatch 007 Villain Collection akiwa pamoja na adui wa James Bond mwingine, aitwaye Richard Kiel. Moja kati ya saa 22 imetengwa kwa "Le Chiffre", mchezaji kamari maarufu kwenye kipindi cha Casino Royale.
David Mwiraria

David (Daudi) Mwiraria (3 Septemba 1938 - 13 Aprili 2017) alikuwa Waziri wa Mazingira na Maliasili na awali alikuwa Waziri wa Fedha wa Kenya hadi Desemba 2007 wakati Kenya ilifanya Uchaguzi mkuu. Licha ya kugombea tena kwa tikiti ya Party of National Unity, alishindwa kukihifadhi kiti chake kama Mbunge wa North Imenti dhidi ya Silas Muriuki, ambaye alikuwa akitumia tikiti ya Mazingira Green Party of Kenya. Kufuatia ishara kwamba alikuwa amehusika katika Kashfa ya Anglo leasing, aliamua kujiuzulu kama Waziri wa Fedha tarehe 1 Februari 2006  Alisisitiza kwamba alikuwa hana hatia na kuwa alijiuzulu ili uchunguzi ufanywe. Hata kama hakukuwa na ripoti ya uchunguzi ya kumwondolea Mwiraria mashtaka, Rais Mwai Kibaki alimteua kama Waziri wa Mazingira tarehe 24 Julai 2007. Alipata shahada yake ya juu katika Takwimu kutoka Chuo Kikuu cha Makerere, Uganda mwaka 1966 (kisha sehemu ya Chuo Kikuu cha Afrika Mashariki). Mwiraria yupo katika kanda zilizotolewa kwenye intaneti mwaka 2006 na John Githongo, mfukuzwa wa nchi na aliyekuwa Katibu Mkuu wa katika Serikali ya Kenya, ambazo zinaonyesha Mwiraria alikuwa anajaribu kumzuia Githongo kuuliza maswali kuhusu wizi wa zaidi ya dola milioni 777 katika mfululizo wa mikataba 18 ya iliyohusiana na usalama, pia huitwa kashfa ya Anglo leasing. Mnamo Desemba 2007, Mwiraria, Nicholas Biwott, Sanjay Kumar Ramniklal, na Manoj Ramniklal Panacha Shah walipigwa marufuku ya kusafiri au kupitia Uingereza kutokana na mashtaka ya rushwa.
Cassidy

Barry Adrian Reese (amezaliwa tar. 7 Julai 1982) ni mwimbaji muziki wa rap kutoka nchini Marekani. Anafahamika zaidi kwa jina lake la kisanii kama Cassidy  Amezaliwa na kulelewa katika Miradi ya West Oak Lane, Kaskazini Philadelphia, Pennsylvania, Cassidy alihudhuria Central High School, Filadelfia. Alipoanza kuimba rap alipokuwa na umri wa miaka 13 na kuwa maarufu na kuonekana kwenye masindano ya redio 103.9 The Beat, (sasa kama 100.3 The Beat) iliyojulikana kama Cypher. Pia alikuwa mwanachama wa kundi la Larsiny pamoja na marafiki wake wa Nyumbani Cal Akbar na Shiz Lansky. Mtayarishaji Swizz Beatz alitia saini Kamili na Cassidy katika alama yake ya J Records na kumhusisha katika albamu yake ya mwaka wa 2002 Hadithi za Ghetto. Alikuwa bingwa katika Filadelfia katika kipindi cha redio cha "The Cypher". Cassidy alipata umaarufu baada ya kushinda shindano akiwa na Roc-A-Fella artist Freeway. Mnamo Septemba mwaka wa 2004, Cassidy aliteuliwa kuwa "Msanii wa mwaka" katika Tuzo za Source. Cassidy aliandika albamu yake ya kwanza, Split Personality mwaka wa 2003
D'banj

Dapo Daniel Oyebanjo (anajulikana kama D'banj; amezaliwa Zaria, Jimbo la Kaduna, Nigeria, mwaka 1980) ni mtunzi na mwimbaji kutoka Nigeria. "Dapo" ni ufupisho wa jina la Kiyoruba "Ifedapo" (maana yake: "Upendo ulikuja pamoja").  D'banj alizaliwa na afisa wa vifaa vya vita ambaye alikuwa amefanikiwa na ambaye aliongoza kundi lake na hata kuna barabara lililopewa jina lake katika makao ya jeshi ya Alamala, Abeokuta, na mama wa kanisa, aliyetoka Shagamu katika Jimbo la Ogun. Kutokana na taaluma ya baba yake, yeye alihamia mara kadhaa ndani ya Nigeria na pia walihamia India. D'banj pia alitarajiwa kufuata kazi ya baba yake ya kijeshi na alikuwa ajiunge na Shule ya Jeshi ya Nigeria, Zaria akiwa na umri wa miaka kumi na moja. D'banj alilelewa akisikiliza Fela Kuti, ambaye anamkumbuka kama "mshauri mkuu" wake.. Yeye alijulishwa kucheza filimbi kwa marehemu kakake, Femi Oyebanjo, ambaye alikufa katika ajali ya ndege akiwa na umri wa miaka kumi na saba. Kwa vile upendo wa D'banj wa muziki ulikuwa mkubwa kuliko matarajio ya kijeshi ya wazazi wake, ilikuwa vigumu kupata idhini ya wazazi wake; hii inaweza kupatikana vema kupitia wimbo wake, All Da Way kutoka albamu yake ya kwanza. Alitoa jina lake la kisanii kutoka mseto ya jina lake la kwanza na la kati. Kama heshima kwa mshauri wake, Fela, D'banj alirudisha muziki aina ya Afrobeat katika karne ya 21 vilevile akiitia dawa nzuri ya ucheshi. Nyimbo yake zina msingi ya maisha yake, mara nyingi huchekesha lakini pia zina maana ya ndani ambayo huashiria mapambano ya vijana wa Afrika kujaribu kufikia ndoto zao
Chuo Kikuu Huria cha Tanzania

Chuo Kikuu Huria cha Tanzania (kwa Kiingereza: Open University of Tanzania) ni chuo kikuu kinachotoa kozi za cheti, stashahada na shahada kupita masomo ya mbali (Distance Learning). Makao makuu yako Dar es Salaam, Tanzania. Chuo Kikuu Huria kina takribani wanafunzi 70,000 kutoka ngazi mbalimbali za kitaaluma. Kilianzishwa mwaka 1992 kwa kilichoanzishwa kwa Sheria ya Bunge namba 17 ya mwaka 1992. Sheria hiyo ilipata nguvu ya utendaji rasmi tarehe 1 Machi 1993 kwa mujibu wa tangazo la serikali namba 55 ya gazeti lake rasmi. Mwaka 1994, Januari 19 Makamu Mkuu wa kwanza wa Chuo alishika madaraka na mwezi huohuo walisajiliwa wanafunzi wa awamu ya kwanza. Mwaka 2007 kwa mujibu wa sheria ya vyuo vikuu, Chuo Kikuu Huria cha Tanzania kilianza kutumia sheria na taratibu zake za ndani ya chuo toleo la mwaka (2007) katika shughuli zake za kiutawala . Chuo Kikuu Huria cha Tanzania kinatoa stashahada, diploma na shahada mbalimbali kupitia elimu ya kimtandao au elimu ya masafa ya juu kwa njia ya tehama au nyenzo nyingine mbalimbali za kiteknolojia. Shughuli za chuo zinafanyika na kutoa huduma katika viwango vya utendaji na usimamiaji wa baraza la vyuo vikuu Tanzania (TCU). Chuo Kikuu Huria cha Tanzania kinatoa programu takribani 125. Chuo Kikuu Huria cha Tanzania kina vituo kwenye mikoa zaidi ya 30 nchini Tanzania; hii ni kujumlisha na vituo vya Jamhuri ya Watu wa Zanzibar (Unguja na Pemba), Kenya vituo viwili (Chuo cha Egerton na Njoro), Rwanda (eneo la Kibungo), Uganda na Namibia (Chuo cha Triumph). Vituo vingine vya mashirikiano ya ndani ni ACDE-TCC (African Council for Distance Education- Technical Collaboration Committee), CECED (Centre for Economics and Community Economic Development), SADC ODL CoS TE (SADC Centre of Specialization in Teacher Education)
John Atta Mills

John Evans Atta Mills (21 Julai 1944 - 24 Julai 2012) alikuwa Rais wa Ghana kwa kuchaguliwa tarehe 7 Januari 2009, baada ya kumshinda mgombea wa chama tawala Nana Akufo-Addo kwa 50.23% - 49.77% katika uchaguzi wa 2008. Alikuwa Makamu wa Rais 1997-2001 chini ya Rais Jerry Rawlings, naye akasimama bila mafanikio katika uchaguzi wa rais wa mwaka 2000 na 2004 kama mgombea wa chama cha National Democratic Congress (NDC). Mills alizaliwa katika Tarkwa, iliyoko katika Mkoa wa Magharibi wa Ghana. Alielimishwa katika shule ya Achimota ,ambapo yeye alihitimu shahada yake mwaka 1963, na Chuo Kikuu cha Ghana, Legon, ambapo yeye alipewa shahada na cheti taalamu katika sheria mwaka 1967. Wakati akisoma kiwango cha udaktari katika Sheria kutoka Shule ya Oriental and African Studies (SOAS) katika Chuo Kikuu cha London, Mills alikuwa amechaguliwa kwa ugenini, kama msomi wa Fulbright katika Chuo cha Sheria cha Stanford huko Marekani. Mills alihitimu masomo yake ya udaktari katika SOAS, baada ya kukamilisha makala yake ya Thesis katika eneo la ushuru na maendeleo ya kiuchumi. Kazi ya Mills rasmi ya kufunza ilikuwa kama mhadhili wa Kitivo cha Sheria katika Chuo Kikuu cha Ghana, Legon. Alikaa karibu miaka ishirini na mitano akifunza katika Legon na taasisi nyingine za elimu ya juu, na akapanda cheo kuanzia mhadhili, mhadhili mkuu na Profesa, na ni mjumbe katika bodi na kamati mbalimbali. Zaidi ya hayo, yeye alisafiri kutembelea duniani kote kama mhadhili na profesa katika taasisi ya elimu kama vile LSE, na kufafanua utafiti wake na majarida katika mikutano mbali mbali. Mills ametunga machapisho kadhaa, kama vile  Yeye ameshikilia nafasi za mtahini katika taasisi kadhaa zenye uhusiano na fedha taasisi nchini Ghana, ikiwa ni pamoja na Taasisi ya Wahasibu, Taasisi ya wafanyikazi wa Benki, na Tume ya ushuru ya Ghana